Referat
Møte i samarbeidsutvalget i Tybakken barnehage 25.8.2026
Til stede: Caroline Johansen Lien (Olivia og Ludvig), Elise Lindland Møller (Olav og Halvor), Elin Ødegård Lund (Glede), Silje Carlsen (Fryd) og Lisbeth Bertelsen (styrer)                                               Ikke til stede: Camilla Hofsødegård (Marlon og Sander) 


SAKER:
Foreldremøter
Ønskelig fra foreldrene med en felles del og en del på avdelinger (stor og liten)
Vi snakket også om å ha en foredragsholder. Tema: voksnes betydning for barn, betydningen av et inkluderende nærmiljø. Hvis mulig, nå i høst. Hvis ikke, prøver vi til våren. Vi tar gjerne imot tips om tema og foredragsholdere.
Vi kommer med dato når vi har undersøkt litt.
Foreldrerepresentanter i SU
Vi ønsker 1-2 nye representanter. Lisbeth sender ut en forespørsel til foreldregruppa.
Sommerstengt
Vi har som kjent gått tilbake til vår faste ordning med feriestengt i uke 28, 29,30 og 31.
I 2027 slår ukenummer og datoer ut litt annerledes. Arendal kommune har bestemt at deres barnehager og SFO da vil endre ferien til uke 27, 28, 29 og 30.
Vi velger å følge SFO og endrer derfor våre ferieuker til uke 27-30 i 2027.
Det blir omtrent samme datoer som i år, men ukenumrene blir annerledes.
Eventuelt
· Ny organisering. Omstilling for små og store, men mest positivt i endringene.
· Mat. Foreldre ønsker mer mat som tema og mer matlaging som aktivitet. Etter tilvenning på alle plan vil vi få inn mer mat, kosthold og helse i planene.
· Uteplassen. Det finnes områder der barn kan «gjemme» seg og være uten voksne. Det er spennende og en følelse av frihet, kanskje. Det kan også være rom for testing av grenser og mobbing og utestengelse. Vi prøver så godt vi kan å ha øyne i nakken og patruljere over hele uteplassen. Særlig på ettermiddagene kan det være vanskelig. Det er færre voksne, barn hentes, vi ønsker å prate med foreldre, dobesøkene er oftere, men vi prøver da å samle gjengen så vi har bedre oversikt.


